
Mensahe sa tanang alyado ug higala 
sa ika-50 nga anibersaryo sa NDFP 


Komite Sentral 
Partido Komunista ng Pilipinas 


apil na ang tanang Pulang manggugubat ug mga kumander sa Bagong 


SG: ngalan sa tanang myembro sa Partido Komunista sa Pilipinas (PKP), 


Hukbong Bayan (BHB), ginapaabot sa Komite Sentral sa PKP ang militan- 
te nga rebolusyonaryong pagtimbaya sa tanan alyado ug higala niini sa Natio- 
nal Democratic Front of the Philippines sa makasaysayanon ug malipayong 
okasyon sa ika-50 nga anibersaryo sa NDFP. 


Ang Nasudnong Konseho nag- 
sugyot sa NDFP ug sa tanang alyado 
nga organisasyon niini nga bitbiton 
ang mosunod nga tema sa tibuok 
tuig nga selebrasyon: 

Palig-unon ang NDFP! Bugkuson 
ang katawhang Pilipino aron i-aban- 
te ang nasudnong kagawasan tali- 
wala sa nagkagrabeng langyaw nga 
pagpanghilabot ug  nagkadakong 
hulga sa imperyalistang gyera. I- 
asdang ang militanteng pakigbisog 
para sa nasudnon ug demokratikong 
interes batok sa pasista nga rehi- 
meng US-Marcos! I-asdang ang na- 
sudnon ug demokratikong rebolu- 
syon hangtud sa kadaugan! 

Sa maong okasyon, atong hi- 
numdumon ug hatagan ug pinakata- 
as nga pagsaludo ang tanan martir 


sa rebolusyong Pilipino. Hatagan 
nato og pinakataas nga pasidungog 
ug pag-ila sila kauban Jose Maria Si- 
son, Benito Tiamzon, Wilma Austria, 
Fidel V. Agcaoili, Antonio Zumel, Ju- 
lius Giron, ug uban pang mga yawe 
nga lider sa Partido ug sa NDFP, apil 
na ang mga konsultant sa mga his- 
gutanang pangkalinaw nga mingpa- 
naw na o gipatay sa reaksyunaryong 
terorista nga estado. Pasalamatan 
nato ang dili maihap nga mga alyado 
sa NDFP nga padayon nga nagasilbi 
sa nasudnon-demokratikong rebolu- 
syon. 

Adunay hinanali nga pangina- 
hanglan nga pakusgon ug labaw 
pang palig-unon ang NDFP tungod 
kay ginasagubang karon sa kataw- 
hang Pilipino ang nagkagrabe nga 


krisis sa nagharing sistema ug nag- 
kadakong hulga nga mahigop sa 
alimpuyo sa mga gyerang imperya- 
lista karon nga ang rehimen ni 
Marcos ug ang AFP gigamit sa US sa 
pagpanghagit og gyera, samtang 
nagpabilin nga talawan sa pag-atu- 
bang sa agresyon sa China. 

Sa umaabot, kinahanglan mag- 
lunsad ang NDFP og lapad nga pa- 
ningkamot nga palig-unon ang diwa 
nga patriyotiko sa tibuok nasud, ug 
hiusahon, agnihon, ug palihukon ang 
pinakalapad nga han-ay sa kataw- 
han aron depensahan ang nasud ba- 
tok sa nagkakusog nga bangi sa mga 
imperyalista ug hulga sa gyera. Tali- 
wala sa nagkagrabeng pagpanghila- 
bot sa armadong pwersa sa US ug 
nagkagrabeng pagpangdaug-daog 
ug pagpahimulos sa ilalom sa pata- 
karan nga neoliberal, kinahanglan 
madasigon ang NDFP sa labaw pang 
pagpaabante sa nasudnon-demok- 
ratikong rebolusyon ug ang gidahum 
niini nga nasudnong kalingkawasan 
ug demokrasya. 


Ang PKP ug ang NDFP 


SG inisyatiba sa Partido, natukod ang NDFP kaniadtong Abril 24, 1973, wala 
pa'y isa ka tuig human ideklara sa pasista nga diktaduryang US-Marcos 
ang Martial Law. Sa maong adlaw, gigawas sa NDFP Preparatory Commission 
ang manipesto nga "Magkaisa Para Ibagsak and Diktadurang US-Marcos" kun 
diin nakasulat ang 10-punto nga programa. Sukad niini, bitbit sa katawhang 
Pilipino and tulo ka gamhanang hinagiban: ang Partido, ang BHB, ug ang 


NDFP. 


Sa tibuok panahon sa pakigbisog 
batok sa diktadurya, nagsilbi ang 
NDFP ug ang programa niini isip usa 
sa pinakagamhanan nga sulo nga 
nag-giya sa lapad nga bahin sa ka- 
tawhan sa ilang pagmartsa batok sa 
pasista nga rehimen ug pag-asdang 
sa tibuok rebolusyonaryo nga pakig- 
bisog. Pinaagi sa NDFP, natukod ang 
usa ka lapad nga kutay sa mga sik- 
reto nga pwersa nga nasudnon-de- 
mokratiko nga nagsilbing puthaw 
nga kinauyukan sa mga pakigbisog 
sa masa batok sa diktadurya. 

Paspas nikaylap ang manipesto 
ug 10-punto nga programa sa NDFP 
sa lapad nga han-ay sa katawhang 
Pilipino ug gipukaw niini ang kataw- 
han nga maghiusa ug mulihok batok 
sa pasista nga rehimen. Ang NDFP 
unang naugmad sa pipila ka organi- 
sasyon sa mga kabatan-unan ug es- 
tudyante, kababayen-an, mag-uu- 
ma, ug uban pa nga hut-ong ug sek- 
tor nga napugos mulihok og pasikre- 
to kaniadtong gipatuman ang dayag 
nga pasistang paghari. Gikan 1973, 
sunod-sunod na ang pagpalapad sa 
NDFP ug karon anaa na kini 18 ka 
sikreto nga organisasyon: 

Partido Komunista ng Pilipinas, 

Ang Ang Bayan ginamantala 
duha ka hugna matag bulan 
sa Komite Sentral sa Partido 
Komunista ng Pilipinas 


Bagong Hukbong Bayan, Revolutio- 
nary Council of Trade Unions, Kati- 
punan ng mga Samahang Mangga- 
gawa, Pambansang Katipunan ng 
Magbubukid, Malayang Kilusan ng 
Bagong Kababaihan, Kabataang Ma- 
kabayan, Katipunan ng Gurong Ma- 
kabayan, Makabayang Samahan 
Pangkalusugan, Liga ng Agham para 
sa Bayan, Lupon ng Manananggol 
para sa Bayan, Artista at Manunulat 
para sa Sambayanan, Makabayang 
Kawaning Pilipino, Revolutionary 
Organization of Overseas Filipinos 
and their Families, Christians for 
National Liberation, Cordillera 
People's Democratic Front, Moro 
Resistance and Liberation Organiza- 
tion, ug Revolutionary Organization 
of Lumad. 

Ang NDFP ang pinakakonsolida- 
do nga organisasyon sa nagkahiu- 
sang prente sa katawhang Pilipino. 
Gihiusa niini ang tanan progresibo 
nga hut-ong ug sektor aron musu- 
porta sa demokratiko nga rebolu- 
syon sa katawhan pinaagi sa ma- 
lungtarong gubat sa katawhan. Kini 
ang pampulitikang sentro de grabi- 
dad sa lain-laing ang-ang ug porma 
sa mga nagkahiusang prente nga or- 
ganisasyon batok sa imperyalismo, 
pyudalismo, ug burukrata kapitalis- 
mo. 

Sa pag-asdang sa malungtarong 
gubat sa katawhan, ang mga organo 
sa pampulitika nga gahum sa ang- 
ang sa baryo o interbaryo, apil pud 
sa ang-ang sa munisipalidad o inter- 
munisipalidad, ug bisan sa antas 
distrito, kay natukod subay sa orga- 
nisado nga kusog sa mga rebolusyo- 
naryo nga organisasyong masa, mga 
lokal nga organisasyo sa Partido, ug 
sa armadong kusog sa Bagong Huk- 
bong Bayan. Gipapelan niini ang mga 

responsibilidad nga pang-estado, 
apil niini ang pagpatuman sa mga 
patakaran ug programa sa reporma 
sa yuta, paghatag og hustisya ug 
pagresolba sa mga kontradiksyon sa 
han-ay sa katawhan, ug paghatag 
og mga serbisyong pang-edukasyon 
ug panglawas. Ginaorganisa niini ug 
ginapalihok ang mga katawhan para 
i-asdang ang armadong pagsukol sa 
reaksyunarong estado. 

Kung hiusahon, tanan kini mga 
sangkap sa binhi sa Demokratikong 
Gubyernong Bayan (DGB) sa Pilipi- 
nas sa umalabot, isa ka nagkahiu- 
sang prente sa tanan progresibo ug 
patriyotiko nga hut-ong nga nagsu- 
mikad sa batakan nga alyansa sa 
mga mamumuo ug mag-uuma sa ila- 
lom sa pagpangulo sa proletaryado. 
Hangtud wala pa natukod sa tibuok 
nasud, ang DGB girepresentar sa 
NDFP. 

Sa pagrepresentar sa DGB, na- 
katukod ang NDFP og relasyong 
pangpulitika, pang-ekonomya, pang- 
militar, ug proto-diplomatiko sa 
uban nga mga entidad. Aktibo niini 
nga gihuptan ang pakighiusa sa ti- 
buok kalibutan sa han-ay sa mga 
pwersa nga anti-imperyalista. Di- 
rekta man o dili, ang NDFP ang gi- 
naila sa uban nga mga gubyerno o 
internasyunal nga mga asembleya. 

Sa kasamtangan, duha ka gub- 
yerno ang nagtunhay sa kabanikan- 
han sa Pilipinas: ang Gubyerno ng 
Republika ng Pilipinas (GRP) ug and 
DGB nga girepresentar sa NDFP. 
Ang DGB mao ang pula ug rebolu- 
syonaryo, samtang ang GRP mao 
ang puti ug reaksyunaryo. Sila ang 
duha ka bahin sa gyera nga sibil sa 
niaging 54 ka tuig. 

Gikan pa sa tuig 1987, nakipag- 
hisgot na kabahin sa kalinaw ang 
NDFP ug GRP. Lig-on ug maayo niini 
girepresentar ang nasudnon ug de- 
mokratikong interes sa katawhang 
Pilipino, ug gipakyas ang iskema sa 
GRP nga gamiton ang hisgutanang 
pangkalinaw isip instrumento sa 
pagpangilad ug pasipikasyon. Nag- 
resulta ang negosasyon og mga im- 


ANG BAYAN 


portante nga kasabutan, una na nii- 
ni ang Comprehensive Agreement on 
Respect for Human Rights and In- 
ternational Humanitarian Law 


(CARHRIHL). Tin-aw pud nga napa- 
kita sa NDFP ang kamatinud-anon 
niini sa pag-sulbad sa sosyo-ekono- 
miko ug politikal nga ugat sa gyera- 


sibil. Pinaagi niini nakuha ang supor- 
ta sa halapad nga bahin sa katawhan 
sa pangandoy para sa makatarunga- 
non ug malungtaron nga kalinaw. 


Kamahinungdanon ug pagkahinanali sa 12-Punto nga Programa sa NDFP 


ng 12-punto nga programa sa NDFP mao ang sistematiko nga paglatid sa 

kolektibong pangandoy sa katawhang Pilipino para sa nasudnong kagawa- 
san ug demokrasya. Kini ang pinakasuperyor sa tanan nga programa sa mga 
pampulitika nga partido ug organisasyon sa Pilipinas. 


Ang Programa sa NDFP mao ang 
kabaliktaran sa neoliberal, kontra-Pili- 
pino, ug kontra-demokratiko nga mga 
patakaran ug programa sa nagharing 
papet ug pasista nga rehimen ni 
Marcos, ug tanan nga mga nag-una 
nga rehimen, nagpakaaron-ingnon 
man nga demokratiko o dayag nga ti- 
raniko. Gi-representar niini ang inte- 
res sa mga mamumuo, mag-uuma, ug 
tanan dinaug-daog nga hut-ong sa ka- 
tilingbang Pilipino, lakip na ang tanan 
pang pwersa nga progresibo ug patri- 
yotiko, nga tin-aw nga kontra sa inte- 
res sa imperyalismong US, ug sa lokal 
nga nagharing hut-ong nga dagkong 
burgesya komprador ug dagkong aga- 
long yutaan. 

Ang nagkagrabe nga krisis sa nag- 
haring malakolonyal ug malapyudal 
nga sistema mao'y nagtukmod sa ka- 
mahinungdanon ug sa panginahang- 
lang hinanali ipatuman ang 12-punto 
nga programa sa NDFP. Sa dili muubos 
sa 50 ka tuig gikan sa unang pagmug- 
na sa programa sa NDFP, wala nag- 
bag-o ang kahimtang sa malakonyal 

ug malapyudal nga kondisyon sa Pili- 
pinas. Nagkagrabe lamang kini kun 
diin ang katawhang Pilipino ang hila- 
bihang naglisod sa madaugdaugon ug 
mapahimuslanon nga kahimtang. 

Sa kabanikanhan, nagkagrabe ang 
problema sa kawad-on sa yuta pinaagi 
sa lain-laing porma sa pagpangilog ug 
paghikaw sa yuta, mga daan ug bag-o 
nga tipo sa agalong yutaan, dagkong 
burgesya-komprador, ug korpora- 
syong multinasyunal sa mga minahan, 
plantasyon, imprastraktura, real esta- 
te, ug uban pa. Sa tibuok nasud, sa- 
mot nga dili maagwanta sa kadagha- 
nan sa masa ang nagkagrabeng so- 
syo-ekonomiko nga kahimtang taliwa- 
la sa hilabihan ka ubos nga sweldo, 
paghikaw sa panginabuhian, pagsirit 
sa presyo sa gas, pagkaon, ug uban 
pang batakan nga panginahanglan, 
kawad-on sa trabaho, ug pagpangaw- 
kaw. Ang naghari nga reaksyunaryong 
estado naggamit sa hilabihan ka bru- 
tal ug pasista nga lakang aron puohon 
ang pagbatok sa katawhan ug aron ip- 
reserba ang naghari nga sistema. 

Taliwala sa nagkagrabe nga ka- 
himtang sa pang-ekonomya ug pang- 
pulitika nga pagpamig-ot, padayon 
nga nabira ang katawhang Pilipino sa 
12-Punto nga Programa sa NDFP isip 
pinakatukma ug insakto nga solusyon 
sa ilang hinanali nga mga problema. 
Ang panawagan para sa tinuod nga 
reporma sa yuta ug nasudnong in- 
dustriyalisasyon nagkakusog lamang 
taliwala sa kaylap nga pagkaguba sa 
mga produktibong pwersa sa kalung- 
suran ug sa kabanikanhan. Ang gipa- 
ngayo nga komprehensibo ug progre- 
sibo nga programa para sa katilingban 
samot nga mahinungdanon sa tunga 
sa nagkagrabe nga nasundnong krisis 
sa panglawas ug krisis sa pangpubliko 
nga edukasyon. Ang matag usa ka 
punto as programa sa NDFP tin-aw 
nga nalahi sa kadunot sa naghari nga 
sistema. 

Ang gitan-aw nga pagtukod sa 
usa ka bag-ong nasud kung diin nata- 
gamtaman sa katawhan ang tinuod 
nga kagawasan ug demokrasya, kun 
diin ang katawhan mismo ang maka- 
tagamtam sa bunga sa ilang mga pag- 
paningkamot, mao'y labing nagpainit 
sa ilang rebolusyonaryong diwa ug 
optimismo, ug nagpadasig sa ila nga i- 
asdang ang rebolusyon. 

Ang programa sa NDFP mao'y 
pangkinatibuk-an nga salamin sa 
programa sa Partido Komunista sa 
Pilipinas (PKP) para sa demokratiko 
nga rebolusyon sa katawhan. Sa pag- 
asdang sa pakigbisog sa katawhang 
Pilipino para sa tinuod nga kagawa- 
san sa nasud, ang 12-Punto nga 
Programa sa NDFP ang maong maka- 
saysayanong sumpay sa rebolusyo- 
naryong demokratikong programa sa 
Katipunan. Tumong niini nga kumple- 
tuhon ang burgis demokratiko nga 
rebolusyon, ug pinaagi niini, mugna- 
on ang kundisyon para i-asdang ang 
rebolusyon ug sosyalista nga 
konstruksyon. 

Kasamtangang init nga mga isyu sa ilalom 
sa pasista ug papet nga rehimeng Marcos 


ng naghari nga pasista ug papet nga rehimeng Marcos ang kasamtangang 

konsentrasyon sa dunot nga nagharing sistemang malakolonyal ug malap- 
yudal. Gi-representar niini ang interes sa imperyalismong US ug sa nagharing 
hut-ong nga madaug-daugon, Sa partikular, ang interes sa naghari nga grupo 
nga Marcos-Duterte. Taliwala sa krisis sa nagharing sistema, nagpakabusog 
karon ang naghari nga grupong Marcos-Duterte sa pagmonopolyo sa gahum 
pang-ekonomya ug pangpulitika, nga nagtukmod sa samot nga pagkahimulag 
niini sa katawhan, ug nagmugna og panagbangi ug kumpetisyon sa ilang han-ay. 


Samot nga gipagrabe sa nagtun- 
hay nga rehimeng US-Marcos ang kri- 
sis sa ekonomya ug pulitika sa nagha- 
ring sistema. Ang patakaran nga 
kontra-nasyunal ug kontra-demokra- 
tiko tin-aw nga makita sa mosunod 
nga upat ka susi nga hisgutanan: 

(a) Nagkagrabe nga pagpanghi- 
labot sa US sa hisgutanang militar 
sa Pilipinas. Tin-aw kini sa plano sa 
US nga magtukod og dili muubos sa 
upat ka dugang nga base ug pasili- 
dad militar sa ilalom sa Enhanced 
Defense Cooperation Agreement 
(EDCA). Kini mao'y dugang sa lima 
ka base ug pasilidad militar sa US 
kun diin ginaposisyon ang mga hi- 
man panggubat ug gi-estasyon ang 
mga tropa nga Amerikano sa Pilipi- 
nas. Ang bag-o nga mga base militar 
sa US kabahin sa plano niini nga 
magtukod 0g 527.1 bilyon nga kanti- 
dad para sa mga missile station nga 
gitawag nga "First Island Chain" sa 
mga nasud nga pinakaduol sa China. 
Kabahin niini ang nagpadayon nga 
pagpanghagit og gyera kontra sa 
China, nga naka-sentro sa pagbale- 
wala sa One China Policy ug pag- 
awhag sa panawagan para sa "Tai- 
wan Independence". 

Dungan niini, gipakusog sa US 
ang kontra-rebolusyonaryo nga gye- 
ra niini sa Pilipinas aron pugngan 
ang nasudnon-demokratikong rebo- 
lusyon, pinaagi sa pag-armas, pag- 
pondo, ug pagsuporta sa operasyong 
kontra-insurhensya sa AFP. Ang wa- 
la'y hinungdan nga tumong sa US 
mao ang paglupig sa rebolusyonar- 
yong armadong pakigbisog aron la- 
baw pa nga magamit ug mamaksimi- 
sa ang papet nga armadong pwersa 
para sa posibleng armado nga 

komprontasyon sa imperyalista nga 
karibal niini, ang China. 

(b) Nagkagrabe nga pasistang 
pagpamig-ot ug terorismo sa estado 
sa ilalom sa kontra-insurhensya nga 
operasyon sa direksyon sa US. Kay- 
lap ang pagpanglapas sa AFP ug 
Philippine National Police (PNP) sa 
mga tawhanong katungod ug inter- 
nasyunal nga makatawhanon nga 
balaod, apil na ang pag-hamlet sa 
mga komunidad, pag-blokeyo sa 
pagkaon, ug wala'y-undang nga 
pagpabuto sa mga armas, paghulog 
og mga bomba gikan sa kahanginan 
ug pagpanganyon, extrajudicial kil- 
ling, mga pagdagit, dili makataru- 
nganon nga pag-aresto nga wala'y 
igong basehan, pag-tortyur, ug uban 
pang brutalidad batok sa mga sibil- 
yan o dili manggugubat. 

(c) Nagkakusog nga pagpamu- 
gos sa mga patakaran ug lakang nga 
neoliberal nga nagpasamot sa kay- 
lap nga kaprobrehon ug kalisod nga 
sosyo-ekonomikong kahimtang sa 
nasud. Ang gipakusog nga pagpala- 
pad sa mga operasyon sa mga kor- 
porasyong  multinasyunal mao'y 
nagresulta sa kaylap nga pagpangi- 
log batok sa mga mag-uuma ug ma- 
ngingisda, dislokasyon sa pangina- 
buhian, ug pag-guba sa mga pro- 
duktibong pwersa. Samot niining gi- 
palalom ang pagka-atrasado, agrar- 
yo, ug pre-industriyal ang ekonomya 
sa Pilipinas, nga nag-resulta sa kay- 
lap nga kawad-on sa trabaho, ubos 
nga sweldo taliwala sa nagkataas 
nga mga presyo, pag-depende sa 
import ug langyaw nga pagpangu- 
tang: ug uban pa. 

(d) Nagkalalom ang krisis sa 
nagharing sistemang pampulitika. 


Tukmod sa burukratiko nga pribile- 
hiyo, agresibo nga gi-asdang sa gru- 
pong Marcos-Duterte ang mga la- 
kang aron ilahon lamang ang gahum 
pangpulitika ug pang-ekonomya. 
Ang plano nila nga bag-uhon ang 
Konstitusyon nga 1987 mao'y kla- 
rong bahin sa iskema nila nga tang- 
tangon ang mga sagabal sa pagga- 
mit sa gahum sa martial law ug aron 
mapadugay pa sa gahum ang nagha- 
ring grupo. Ang maong iskema, nag- 
palalom sa bangi sa lain-laing grupo 
sa mga nagharing hut-ong. Dungan 
niini, nagkalalom ang bangi tali sa 
mga Marcos ug Duterte sa kompeti- 
syon niini sa burukrata kapitalistang 
pagpangawat, lakip na ang kontrol 
sa militar, pulis, ug uban pang susi 
nga ahensya sa gubyerno, pagbulsa 
sa mga suhol gikan sa mga kontrata 
sa gubyerno, pagkolekta sa kotong 
gikan sa smuggling ug pagpamaligya 
sa droga, ug uban pa. 

Kini nga mga isyu nagpagrabe 
lamang sa dunot nga kahimtang sa 
nagharing sistema nga malakolonyal 
ug malapyudal. Kini, og ang kumbi- 
nasyon niini, ang posibleng mahi- 
mong sentro sa pagpihit sa krisis sa 
ekonomya ug pulitika, nga mao pu'y 
posibleng magpukaw sa lapad nga 
bahin sa mga masa ug katawhan ug 
mao'y magpakusog sa demokratiko 
ug militante nga kalihukang masa. 

Nahimo pud nga mas tin-aw ang 
dako nga potensyal sa maong mga 
hisgutanan nga mubuto ug modag- 
sang sa konteksto nga nagpadayon 
ang krisis, sa krisis sa kapitalismo sa 
tibuok kalibutan, ug sa nagkadako 
nga posibilidad sa bago na pud nga 
krisis sa pinansya, resesyon, ug 
depresyon sa ekonomya. Sa tibuok 
kalibutan, hinay-hinay nga nibalik 
ang mga dinagko nga demonstra- 
syon sa mga nasud nga kopitalista 
ug sa mga atrasadong nasud nga 
malakolonyal, taliwala sa pagbatok 
sa mga gipangdaugdaog ug gipahi- 
muslang mga hut-ong batok sa nag- 
kagrabe nga mga balaod ug gyerang 
imperyalista. 


Ang papel sa NDFP sa nagkakusog nga rebolusyonaryong pag-ulbo 


ng Partido Komunista sa Pilipinas padayon nga nagpangulo sa katawhang 

Pilipino sa pag-asdang sa nasudnon-demokratikong rebolusyon pinaagi sa 
malungtarong gubat sa katawhan. Malipayon kining makialyado sa mga orga- 
nisasyon ug mga myembro nga langkob sa NDFP. 


Taliwala sa paspas nga pagbulu- 
sok sa nagharing sistema, nagkaku- 
sog ang kompetisyon ug nagkadako 
ang posibilidad sa gyerang inter-im- 
peryalista, nakita sa Partido ang 
umaabot nga panahon sa pagkusog 
sa rebolusyonaryong armadong pa- 
kigbisog, kalihukang masa sa kalun- 
suran ug kabanikanhan, ug sa pag- 
tukod sa NDFP ug ubang pang orga- 
nisasyong nakahiusang prente. Pa- 
bor ang kaugmaon sa mga rebolu- 
syonaryong pwersa para magpaku- 
sog sa umaabot nga panahon para 
sa pag-abante. 

Samot nga determinado ang Ba- 
gong Hukbong Bayan nga i-abante 
ang malungtarong gubat sa kataw- 
han sa kabanikanhan. Nakapagpre- 
serba ug nahimong malampuson kini 
sa dalan sa rebolusyonaryong arma- 
dong pakigbisog, ug padayon nga 
nag-abante sa mas lapad ug mas ku- 
sog nga gerilya nga pakiggubat su- 
bay sa nagkalapad ug nagkalalum 
nga baseng masa. 

Sigurado ang dalan sa pag-a- 
bante sa mga rebolusyonaryong ka- 
lihukang masa sa mga umaabot nga 
bulan ug tuig. Human ang panahon 
sa militaristang lockdown niadtong 
pandemya, tin-aw karon ang nagka- 
taas nga ang-ang sa pakigbisog nga 
pang-ekonomya ug pangpulitika sa 
lain-laing sektor. Nagkadaghan ang 
mga welga ug aksyong masa sa mga 
mamumuo nga nagduso sa mas taas 
nga sweldo, nagbatok sa hilabihan 
ka madaug-daugon nga kundisyon 
sa trabaho, ug batok sa kontraktwa- 
lisasyon ug ubang pang madaug- 
daugon nga pleksibleng sistema sa 
empleyo. Ang panawagan para un- 
dangon ang liberalisasyon sa agri- 
kultura ug uban pang madaug-dau- 
gon nga neoliberal nga patakaran 
nga nagresulta sa pagpangawkaw sa 
yuta, pagbangkarote sa kabanikan- 
han ug dislokasyong pang-ekonomi- 


ya mao'y naghiusa ug nagpukaw sa 
mga pakigbisog sa mga masang 
mag-uuma dungan sa ilang panawa- 
gan para sa tinuod nga reporma sa 
yuta. Nagkakusog ang pakigbisog 
batok sa mga dam ug uban pang 
proyektong pang-imprastraktura sa 
lain-laing mga rehiyon. Nagkahiusa 
ang halapad nga bahin sa mga ma- 
sang mangingisda batok sa planong 
reklamasyon, ug pagmina sa ilalom 
sa dagat sa mga langyaw nga kum- 
panya nga naga-resulta sa disloka- 
syong pang-ekonomiya. Gipakita sa 
niaging welga sa mga drayber sa 
dyip ug uban pang pangpubliko nga 
transportasyon ang pagbatok sa 
masang mala-proletaryado sa ma- 
daug-daugon nga patakaran ug 
programang sosyo-ekonomiko nga 
naghikaw sa ilang panginabuhian. 

Mukusog ang militante ug patri- 
yotiko nga kalihukang estudyante ug 
kabatan-unan taliwala sa pagtaas sa 
bayad sa matrikula ug pagtalikod sa 
estado sa edukasyon ug batok sa 
nagkagrabe nga imperyalistang pag- 
panghilabot. 

Ang pangpulitikang pagpamig-ot 
ug mga paglapas sa mga katungod 
nga pangsibil ug pangpulitika pada- 
yon nga nagsindi sa pagkasuko, 
pagbatok, ug pakigbisog sa kataw- 
han. Ang papel sa imperyalistang US 
sa gyera sa pagsupil tataw nga na- 
butyag. Ang kasuko sa katawhang 
Pilipino padayon nga nagkagrabe 
batok sa langyaw nga pagpangaw- 
kaw ug pagguba sa kinaiyahan ug 
panginabuhian sa katawhan tungod 
sa mga multinasyunal ug mga ahen- 
te niini, ug batok sa kaylap nga ko- 
rapsyon sa dagkung burgesyang 
komprador sa liderato sa grupong 
Marcos-Duterte. 

Kinahanglan magsilbi nga uyu- 
kan ang NDFP ug tanan alyado niini 
nga organisasyon sa puspus nga 
pagpaningkamot nga hiusahon, or- 

ganisahon, ug palihukon ang tanan 
nga rebolusyonaryo, progresibo, ug 
postibong pwersa aron matukod ang 
pinakalapad nga  nagkahiusang 
prente batok sa rehimeng US- 
Marcos isip konsentrasyon sa tanan 
nga dautan sa katilingban nga gi- 
antus sa katawhang Pilipino, ug pa- 
ra i-abante ang gubat sa katawhan 
para sa nasudnun ug katilingbanong 
kagawasan. 

Gi-agni namo ang NDFP ug ang 
mga alyadong organisasyon ug kaa- 
nib niini nga ipatuman ang musunod 
nga mga katungdanan, kampanya, 
mga pakigbisog ug aktibidad sa 
umaabot nga tuig, nga adunay tu- 
mong nga palapdon ug pakusgon 
ang nagkahiusang prente nga anti- 
pasista, anti-imperyalista, ug anti- 
pyudal: 

a) Itukod ang pinakalapad nga 
alyansa batok sa pasistang rehi- 
meng US-Marcos. Ibutyag ug batu- 
kan ang pagpaka-ulipon ni Marcos 
sa langyaw nga pang-ekonomyang 
interes. Ibutyag, sukulan, ug ihimu- 
lag ang nagharing grupong Marcos- 
Duterte sa mga pakana niini nga 
monopolyohon ang pang-ekonomiya 
ug pangpulitikang gahum. Ibutyag 
ang korapsyon sa nagharing grupo, 
lakip na ang mga iskema niining ba- 
wion ang kawat nga bahandi sa di- 
nastiyang Marcos, paggamit sa pon- 
do sa katawhan para sa operasyon 
sa dagkong komprador, ismagling sa 
tabing sa liberalisasyon pag-import, 
ug uban pang iskema. 

b) Iasdang ang pakigbisog para 
ibutyag ug iduso ang pagguba sa 
mga baseng militar sa US sa Pilipi- 
nas, pagpauli sa mga tropang US, ug 
pag-undang sa pagpanghilabot sa 
militar sa mga war exercises, pag- 
hagit sa gyera kontra China, ug pag- 
pondo sa mga brutal nga opera- 
syong kontra-insurhensya nga nag- 
lapas sa prinsipyo sa dili pagpanghi- 
labot sa mga pangsulod nga hisgu- 
tanan sa mga nasud. Iduso ang pag- 
basura sa EDCA, Visiting Forces Ag- 
reement, Mutual Defense Treaty, ug 
uban pang dili patas nga kasabutang 

militar sa US. Iduso ang pagguba sa 
mga pasilidad militar ug pagpauli sa 
mga pwersang militar sa China, ug 
pagundang sa pagpangawkow sa 
bahandi sa kadagatan sa Pilipinas. 

c) Hiusahon ang lapad nga su- 
porta para sa pakigbisog nga pang- 
ekonomiya batok sa neoliberal nga 
patarakan alang sa liberalisasyon, 
deregulasyon, ug pribatisasyon, labi 
na para sa pakigbisog sa mga mamu- 
muo para sa dugang sweldo. Hiusa- 
hon ang lapad nga suporta para sa 
pakigbisog para sa tinuod nga repor- 
ma sa yuta sa kabanikanhan, ug ba- 
tok sa pagpasulod sa mga kumpanya 
sa mina, pagpalapad sa mga planta- 
syon, ekoturismo, mga dam ug mga 
proyektong pang-enerhiya, ug uban 
pang programa na makaguba sa ki- 
naiyahan ug panginabuhian sa ka- 
tawhan. Batukan ang pagpatuman sa 
pabug-at nga buhis ug pagbayad sa 
utang sa langyaw nga mga nasud. 

d) Itukod ang lapad nga nagka- 
hiusang prente nga anti-pasista. 
Ibutyag ang lapad nga terorismo sa 
estado, mga paglapas sa tawhanong 
katungod ug pag-atake sa mga sibil- 
yan ug mga komunidad nga sibilyan 
taliwas sa internasyunal nga mga 
kasabutan, ilabi na ang mga pagla- 
pas sa katungod sa mga kababayen- 
an ug mga bata. Iduso ang pag-un- 
dang sa hilabihan ug sobra-sobra 
nga pagpamomba gikan sa kawana- 
ngan ug pagpanganyon nga peligro 
sa kinabuhi sa mga sibilyan. Ibutyag 
ang kalimbigatan sa nagkagrabeng 
pasista nga pagpamig-ot ug ang ag- 
resibong neoliberal nga duso para 
hawanon ang dalan para sa pagpa- 
ngawkaw sa mga langyaw nga kum- 
paniya sa bahandi sa nasud, samot 
nga paubson ang sweldo, ug angku- 

non ang yuta ug hikawan og pangi- 
nabuhian ang katawhan. 

e) Tibuok-dasig nga ipatuman 
ug iduso ang 12-Punto nga Progra- 
ma sa NDFP sa tanan nga posibleng 
porma ug natad -- gikan sa akadem- 
ya hangtod sa mga barungbarong, 
mga pabrika ug lugar sa pagtrabaho 
hangtod sa kabanikanhan. Aktibo 
nga palambuon ang usa ka kalihu- 
kang pang-edukasyon, pangpropa- 
ganda, ug pangkultura aron mil- 
yun-milyon nga halapad nga bahin 
sa masa ang maabot. Patas-on ang 
kahibalo ug kahimatngon sa kataw- 
han sa mga kagaudan nga nakab-ot 
nila sa niaging 54 ka tuig sa rebolu- 
syonarong pakigbisog, ug pangina- 
hanglang i-abante pa ang nasud- 
non-demokratikong rebolusyon 
hangtud sa kadaugan aron tapuson 
ang ilang pag-antos. 

g) Pakusgon ang NDFP isip al- 
yansa. Patas-on ang kahimatngon sa 
mga alyado nga organisasyon pi- 
naagi sa mga internal nga eduka- 
syon kabahin sa NDFP, sa kasaysa- 
yan niini, ug mga gimbuhaton niini. 
Palambuon ang koordinasyon ug ta- 
bangan ang mga alyadong organisa- 
syon sa NDFP. Pakusgon ang kalam- 
bigitan niini sa NDFP nga anaa sa 
laing nasud aron suportahan ang 
mga gimbuhaton sa mga internasyu- 
nal nga representante sa NDFP. 

h) Palapdon ang suportang 
pampulitika ug materyal alang sa 
Bagong Hukbong Bayan. Aktibo nga 
magrekrut og mga pulang manggu- 
gubat gikan sa han-ay sa mga ma- 
mumuo, estudyante, kababayen-an 
ug uban pang sektor. Palihukon ang 
mga yunit nga pangdepensa sa kau- 
galingon aron magpaabot og tabang 
materyal, politikal, ug pagpaniktik 


Mabuhi ang National Democratic Front! 
Mabuhi ang Bagong Hukbong Bayan! 
Mabuhi ang Partido Komunista ng Pilipinas! 


Mabuhi ang katawhang Pilipino! 


sa mga lokal nga yunit sa mga mili- 
syang bayan ug yunit gerilya sa 
BHB. 

i) Padayon nga ipatuman ug 
irepresentar ang Demokratikong 
Gubyerno sa Katawhan. Ipatuman 
ang kampanya sa internasyunal aron 
ipresenta ang NDFP isip represen- 
tante sa katawhang Pilipino. Pada- 
yon nga tipukon ang internasyunal 
nga suporta para sa pakigbisog sa 
katawhang Pilipino alang sa kagawa- 
san sa nasud ug katilingban. Pada- 
yon nga ipatuman ang mga relasyong 
proto-diplomatiko sa mga nasud ug 
uban pang ahensyang internasyunal. 
Padayon nga ipresenta ang pagpatu- 
man sa NDFP sa makatarunganon ug 
malungtaron nga kalinaw. 

j) Magtinabangay aron itukod ug 
palapdon ang internasyunal nga mga 
network ug alyansa sa batakan nga 
panaghiusang anti-imperyalista. Ta- 
bangan nga itukod ang lapad nga al- 
yansa kontra sa mga gyerang imper- 
yalista. Ihatag ang suporta sa mga 
demokratikong pakigbisog sa ma- 
sang mamumuo, mag-uuma, ug uban 
pang mga rebolusyonaryong arma- 
dong pakigbisog sa uban nasud. 

Nagtuo ang Komite Sentral sa 
PKP nga gipapelan sa NDFP ang la- 
bing importante nga papel sa umaa- 
bot nga panahon sa bag-ong rebolu- 
syonaryong pag-ulbo. pv Salig kami 
nga tanan pwersa sa NDFP padayon 
nga naningkamot sa pagpukaw sa 
katawhan ug nag-abaga sa mga bug- 
at nga katungdanan sa paglunsad sa 
tanan porma nga pakigbisog nga 
patriyotiko ug demokratiko, nagti- 
pok og lapad nga suporta para sa 
gubat sa katawhan ug nag-abante 
sa nasudnon-demokratikong rebolu- 
syon. 


